Ladies Footwear Business Ideas | लेडीज़ फुटवियर बेचने का व्यवसाय ऐसे शुरू करें
Channel: OkCredit
Date: 2021-01-07

पहले फुटवियर का प्रयोग कंकर, पत्थर और पैरों की सुरक्षा के लिए इस्तेमाल किया जाता था। मगर बदलते समय के साथ इसका प्रयोग फैशन के लिहाज़ से भी बढ़ गया है। विशेषकर महिलाएँ घर, कॉलेज, ऑफिस और घूमने के लिए अलग-अलग फुटवेयर का प्रयोग करती हैं। अधिकतर इन फुटवियर का इस्तेमाल कपड़ों के लिहाज़ से भी महत्वपूर्ण होता है। ऐसे में लेडीज़ फुटवियर का व्यवसाय भी काफी तेज़ी से बढ़ रहा है। आप इस वीडियो में जानेंगे कि कैसे आप लेडीज़ फुटवियर की शॉप खोल बिज़नेस कर सकते हैं। चलिए इस वीडियो को पूरा देखिए, यदि इससे जुड़ी कोई और जानकारी आप जानना चाहते हैं तो आप कमेंट बॉक्स में अपना सवाल पोस्ट करें। 

लेडीज़ फुटवियर बिज़नेस शुरू करने में लागत और इससे जुड़ी आवश्यकताएं :

○ जगह

लेडीज़ फुटवियर का व्यवसाय करने के लिए सबसे पहले दुकान की आवश्यकता होगी कारोबार के हिसाब से यह दुकान चौराहे पर या ऐसी जगह हो जहां ज्यादा से ज्यादा लोगों का आवागमन हो, कोशिश करें कि आप ऐसी जगह शॉप या शोरूम लें जो मुख्य मार्केट में आता हो, जिससे आपकी शॉप या शोरूम में अधिक से अधिक लोग आ सकें। 
आप किराए की दुकान 8,000 से 10,000 रुपए हर महीने के हिसाब से ले सकते हैं। यदि आप किसी अच्छी या मुख्य मार्केट वाली जगह में दुकान लेते हैं तो यह किराया बध भी सकता है।

○ रखरखाव
 दूसरी आवश्यकता है फुटवियर के रखरखाव के लिए स्टैंड या लकड़ी के बॉक्स नुमा अलमारी की जो कि कारपेंटर की सहायता से बनवा सकते हैं इसमें रुपये 15,000  से 20,000 रुपए तक का खर्चा आएगा। जितनी बड़ी दुकान होगी उतनी ही आवश्यकता बध जाएगी। 

○ फुटवियर का बाहर से डिसप्ले
इसके उपरांत दुकान की ओर ग्राहकों का ध्यान आकर्षित करने के लिए दुकान की ब्रांडिंग और सजावट की आवश्यकता होगी जिसमें 20,000 का खर्चा आएगा। 

○  लेटेस्ट फुटवियर
 दुकान तैयार होने के बाद सबसे आवश्यक और महत्वपूर्ण है फुटवियर का अच्छी गुणवत्ता और लेटेस्ट फैशन के अनुसार दुकान में उपलब्ध होना।जिसके लिए थोक विक्रेताओं से संपर्क कर सकते हैं। इसके साथ ही कानपुर, आगरा और दिल्ली जैसे शहर में किफायती दामों में फैशन के अनुसार फुटवेयर उपलब्ध हैं इसमें अपनी पूंजी के अनुसार लागत लगा सकते हैं, फिर भी 1 लाख रुपए से 1.5 लाख रुपए तक की आवश्यकता होगी।

○  कंप्यूटर
 ऊपर दी गई आवश्यक वस्तुओं के अलावा कैश काउंटर पर बिलिंग के लिए एक कंप्यूटर की भी आवश्यकता होगी जिसकी सहायता से बिल बना सकते हैं। साथ ही उसमें अपने कारोबार का लेखा जोखा भी रख सकते हैं, एक अच्छा कंप्यूटर लगभग 30 से 35 हजार की कीमत के साथ बाजार में उपलब्ध है।


○ आवश्यक स्टाफ

फुटवेयर की दुकान पर अक्सर एक साथ कई ग्राहक आ जाते हैं, ऐसे में सभी ग्राहकों को अकेले संतुष्ट कर पाना मुश्किल कार्य होता है इसलिए सहायता हेतु 1 से 2 लोगों का ज़रूरत के हिसाब से स्टाफ होना चाहिए जिसके चलते दुकान में आने वाले ग्राहक पूरी तरह से संतुष्ट होकर ही जाएं।


○ मुनाफा

कोई भी व्यवसाय करने से पहले उद्योगी की नज़र मुनाफे पर होती है इन दिनों फुटवियर का इस्तेमाल महिलाएं काफी ज्यादा कर रही है, अपने फ़ैशन स्टेटमेंट को बरकरार रखने के लिए, जिसके चलते यह कह सकते हैं कि यह कारोबार मुनाफ़े वाला व्यवसाय है। यदि थोड़ी समझदारी और सूझबूझ के साथ इस कारोबार को किया जाए तो इसमें 35% से 40% तक का मुनाफा होता है।


○ शोरूम व बड़ी दुकान

आप अपना बिज़नेस किस कैटेगरी का खोल रहे हैं, यह आपको सोचना है। यानी कि यदि आपके पास इतना बजट है कि आप एक शोरूम खोल सकते हैं तो आपको शोरूम के हिसाब से जगह ढूँढनी होगी।
शोरूम के हिसाब से ही इंटीरियर डिज़ाइन कराना होगा। बड़े शोरूम के लिए लगभग 300 से 350 स्क्वायर फीट की जगह होनी चाहिए। जो कि 50,000 से 60,000 हज़ार रुपए तक में अच्छी मार्केट में मिल जाएगी। इसके अलावा फुटवियर के रखरखाव के लिए स्टैंड या अलमारी चाहिये होगी और ग्राहकों को आकर्षित करने के लिए दुकान की सजावट ब्रांडिंग भी ज़रूरी है इन सब मे लगभग 1 लाख रुपए तक का खर्चा आएगा। साथ ही बड़े शोरूम में स्टाफ भी बढ़ जाएगा जिसमें 3 से 4 लोगों की आवश्यकता होगी इसके अलावा बिल बनाने के लिए और लेखा-जोखा रखने के लिए इसमें भी कैश काउंटर पर कंप्यूटर की आवश्यकता होगी जो कि रुपये 30,000 से 35,000 हज़ार में मिल जाएगा। कुल मिलाकर आपको 6 लाख से 10 लाख रुपए तक का बजट बनाकर चलना होगा यदि आप शोरूम या बड़ी दुकान खोलते हैं। 


○ उद्योग का रजिस्ट्रेशन और लोन

भारत सरकार के द्वारा लगातार देश के प्रत्येक नागरिक को आत्मनिर्भर और सशक्त बनाने की बात कही जा रही है, जिसके चलते MSME के माध्यम से भारत सरकार द्वारा तीन लाख करोड़ के पैकेज की घोषणा की गई है इसके योजना के अंतर्गत 36,000 सूक्ष्म लघु और मध्य व्यवसाय से जुड़े लोगों को लोन दिया जा रहा है। उद्योग का पंजीकरण भारत सरकार के द्वारा संचालित सूक्ष्म लघु और मध्यम उद्योग की वेबसाइट पर ऑनलाइन करा सकते हैं।